Пандорина седефица
Пандорина седефица () лептир је из породице шаренаца (лат. -{Nymphalidae}-).

Опис 
Дужина предњег крила мужјака од базе до апекса износи 32-40 мм. Основна боја горње стране крила је браон са црним спотовима. У боји доње стране задњих крил доминира зелена, а на доњој страни предњих крила типична је црвена основа са црним спотовима. Црвена боја није изражена једино у пределу екоплохе. У грађи гениталног апарата мужјака типичан је uncus развијен у форми петлове кресте, као и vulva са структуром у форми буздована.

Распрострањење и станиште 
Северна Африка, Пиринејско полуострво, Апенинско полуострво, Балканско полуострво, Источна Европа, Турска, Блиски исток, јужна Русија, Казахстан, Авганистан, Пакистан, Индија.
Арбореална је врста. Насељава претежно отворене пропланке оивичене жбуновима у листопадним или цветлим четинарским шумама. Станишта по правилу насељавају бројне, нектаром богате биљке (Carduus, Cirsium, Centaureae).

Гусенице су зреле у мају. Хране се лишћем биљака из рода љубичица. Интегумент је црне боје, латерално маркиран светло смеђим пољима. Разгранати, оштри сколуси (трнолики израштаји који носе сете) заобилазе медиодорзалну регију. Медиодорзум је у форми двоструке, светло смеђе линије, прошаран паровима црвених поља. Вентрум је светао, а истичу се и широко оивичени црни спиракулуми.

Сезона лета 
Врста образује једну генерацију годишње, а адулти се срећу током јуна и јула.

Референце

Литература 
 Tolman, T.; Lewington, R.(2008), Collins butterfly guide
 Đurić, M.; Popović, M. (2011), Dnevni leptiri Srbije priručnik
 Јакшић, П.; Нахирнић, А. (2011) Дневни лептири Засавице
 Јакшић, П. (2003)Црвена књига дневних лептира Србије

Спољашње везе 

 Alciphron — база података о инсектима Србије 

Argynnis
Дневни лептири Србије